ประกาศกระทรวงมหาดไทย เรื่อง กำหนดงานอันอาจเป็นอันตรายต่อสุขภาพอนามัย หรือร่างกายของลูกจ้างและงานเบา
กหดหกดหกดหกด
ประกาศกระทรวงมหาดไทย
เรื่อง กำหนดงานอันอาจเป็นอันตราย
ต่อสุขภาพอนามัย หรือร่างกายของลูกจ้างและงานเบา
---------------------------

 อาศัยอำนาจตามความในข้อ
๔ (๑) วรรคสาม และข้อ ๔๐ วรรคสอง แห่ง
ประกาศกระทรวงมหาดไทย
ลงวันที่ ๒๐ ธันวาคม ๒๕๐๑ เรื่อง กำหนดเวลาทำงาน 
วันหยุดงานของลูกจ้าง
การใช้แรงงานหญิงและเด็ก
การจ่ายค่าจ้าง
และการจัดให้มีสวัสดิ
การเพื่อสุขภาพอนามัยของลูกจ้าง กระทรวงมหาดไทยจึงออกประกาศไว้ดังต่อไปนี้

 ข้อ ๑
ให้กำหนดงานต่อไปนี้เป็นงานอันอาจเป็นอันตรายต่อสุขภาพอนามัย
หรือร่างกายของลูกจ้างตามข้อ ๔ (๑) วรรคสาม
 (๑) งานที่ต้องทำใต้ดิน ใต้น้ำ หรือต้องทำในถ้ำ
อุโมงค์ หรือปล่องในภูเขา
 (๒)
งานผลิตหรือขนส่งวัตถุเคมีอันอาจเป็นอันตราย วัตถุมีพิษ
วัตถุระเบิด 
หรือวัตถุไวไฟ
 (๓) งานที่ต้องทำเกี่ยวกับกัมมันตรังสี
 (๔) งานเชื่อมโลหะด้วยอ๊อกซิเยน
 (๕) งานที่ต้องทำเกี่ยวกับกลิ่น ไอ ควัน ก๊าช ฝุ่น หรือละออง
อันอาจเป็น
อันตราย
 (๖)
งานที่ต้องทำด้วยเครื่องมือซึ่งผู้ทำได้รับความสั่นกระเทือนอันอาจเป็น
อันตราย หรือ
 (๗)
งานที่ต้องทำเกี่ยวกับความร้อนจัดหรือเย็นจัด อันอาจเป็นอันตราย

 ข้อ ๒
ให้กำหนดงานต่อไปนี้เป็นงานเบา
ตามข้อ ๔๐ วรรคสอง
 (๑) งานรับใช้ในงานพาณิชยกรรม เว้นแต่งานรับใช้ในสถานขายและเสพสุรา
 (๒) งานส่งหนังสือพิมพ์
 (๓) งานรับใช้เกี่ยวกับการกีฬา
 (๔) งานเก็บ จำหน่าย
รับหรือส่งดอกไม้ ผลไม้ เครื่องชำ หรือเครื่องดื่มที่ไม่
มีอัลกอฮอล์ หรือ
 (๕) งานยก แบก หาบ หาม ทูน
หรือลากของ
ที่มีน้ำหนักไม่เกินสิบกิโลกรัม
 ทั้งนี้ ตั้งแต่บัดนี้เป็นต้นไป

 
ประกาศ ณ วันที่ ๕
มกราคม ๒๕๐๒
 
นายพลตำรวจเอก ชาติตระการโกศล
  ปลัดกระทรวงมหาดไทย
 รักษาการในหน้าที่รัฐมนตรีว่าการกระทรวงมหาดไทย

[รก.๒๕๐๒/๓/๘/๖ มกราคม ๒๕๐๒]

 ธิดาวรรณ
/ แก้ไข
 ๖ พฤศจิกายน ๒๕๔๕
 A+B(C)